**UČEBNÉ OSNOVY**

|  |  |
| --- | --- |
| **Vzdelávacia oblasť** | **Človek a hodnoty** |
| **Názov predmetu** | **Etická výchova** |
| **Stupeň vzdelania** | **ISCED1** |
| **Ročník** | **Druhý** |
| **Počet hodín** | **týždenne: 1h ročne: 33h** |
| **Poznámka** |  |

1. **Charakteristika predmetu**

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tejto úlohy sa využíva hlavne zážitkové učenie, ktoré popri informáciách účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahov v rodine, v kolektíve spolužiakov i v iných sociálnych skupinách.

1. **Ciele vyučovacieho predmetu**

Sú v súlade s cieľmi a obsahovým a výkonovým štandardom vzdelávacieho štandardu pre vyučovací predmet etická výchova, schváleného ako súčasť ŠVP pre prvý stupeň základnej školy pod číslom 2015-5129/598:2-10A0.

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa aktívne participovať na živote spoločnosti (trieda, škola, regiónu),
* osvoja si prvky prosociálneho správania v rodine, v žiackom kolektíve,
* nadobudnú spôsobilosť na pochopenie hodnoty priateľstva, vzájomnosti a rodiny,
* rozvíjajú svoj postoj k postihnutým, chorým a starým ľuďom.

1. **Prierezové témy**

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MDV), Ochrana života a zdravia (OZO), Finančná gramotnosť (FIG), Čitateľská gramotnosť(CGT), Informačná a digitálna gramotnosť(IDG), Prírodovedná gramotnosť (PDG)

1. **Tematické celky**

**1. Postoje a spôsobilosti v medziľudských vzťahoch** - 7 hodín, témy: spolupráca, vzťahy v triede, právo a povinnosť, právo a povinnosti v rámci rodiny a triedy.

**2. Tvorivosť** – 6 hodín, témy: tvorivosť, vlastné talenty, pozornosť, fantázia, úsilie, vytrvalosť, prínos tvorivosti (úžitok, radosť, obohatenie iných), tvorivosť, ktorá škodí a zarmucuje.

**3. Iniciatíva –** 7 hodín, témy: iniciatívy – ochota, prekonanie lenivosti a obáv, iniciatíva pri poznávaní nových vecí, pri vytváraní dobra a zabraňovaní zlu, iniciatíva pri vytváraní dobrých vzťahov v triede i mimo nej.

**4. Vyjadrovanie citov** – 6 hodín, témy: city, prežívanie citov, city v rodine, medzi rovesníkmi, úcta k osobám opačného pohlavia, úcta k citom iných.

**5. Naša trieda –** 7 hodín, témy: naša trieda – spločenstvo detí, pozitíva a negatíva našej triedy, vylepšovanie nášho spolužitia, súdržnosť spoločenstva.

**5**  **Hodnotenie predmetu**

**Na konci každého klasifikačného obdobia sú žiaci na vysvedčení hodnotení slovným hodnotením – slovne štyrmi stupňami podľa platnej stupnice – VDV, DV, UV, NV** (Metodický pokyn č. 22/2011 č. 2011-3121/12824-4-921 na hodnotenie žiakov základnej školy).